als_Latn dik_Latn ron_Latn
Rreth 1200 hektarë toke me te mbjella janë dëmtuar ne qarkun e Korçës nga breshëri i pazakonte i një dite me pare. Demet me te mëdha janë shënuar ne rrethin e Devollit dhe fushën e Maliqit, ku fermerët kane humbur gjithçka, te mbjellat e stinës, pemëtarinë dhe kultura te tjera bujqësore. Banoret te cilët kane humbur prodhimin e një viti pune kërkojnë ndihme dhe dëmshpërblim. Si asnjë here tjetër, këtë periudhe qe përkon dhe me fushatën zgjedhore, krerët komunave janë angazhuar për te evidentuar ne terren demet e cilat pritet ti dërgohen ministrisë se bujqësisë. Drejtori i bujqësisë per qarkun e Korçës le te hapur mundësinë e ndihmës ndaj fermerëve te dëmtuar por pa deklaruar asgjë konkrete. Pasditen e se martës, rreth 20 minuta breshër i pazakonte ne madhësinë e një kokrre arre, ka mjaftuar për te shkatërruar te mbjellat e zonave juglindore, ndërsa trashësia e breshrit arriti ne 15 centimetër.
als_Latn